**Program for Partiet De Kristne Sandnes 2019 - 2023**

**FILE**



**Innhold**

1. **Verdigrunnlag s.3**
2. **Oppvekst og kultur s.3**

**2.1 Barnehage s.3**

**2.2 Skole og utdanning s.3**

**2.3 Kunst, kultur og idrett s.4**

**2.4 Kirke s.4**

**3. Helse og sosial s.5**

**3.1 Barnevern s.5**

**3.2 Psykisk helse s.5**

**3.3 Rusomsorg og rehabilitering s.6**

**3.4 Eldre s.6**

* 1. **Innvandring og flykninger s.6**

1. **Byutvikling s.7**

**4.1 Stat og Kommune s.7**

**4.2 Politi s.7**

**4.3 Samferdsel s.7**

**4.4 Kollektivtransport s.8**

**4.5 Vei og bilhold s.8**

**4.6 Miljø s.8**

**4.7 Industri og næringsliv s.9**

**4.8 Jordbruk s.9**

# 1.**Verdigrunnlag**

Partiet De Kristne vil føre en politikk som bygger på det kristne livssynet og som verner om de kristne grunnverdiene. Partiet De Kristne vil arbeide for et samfunn som fremmer personlig frihet og trygghet, medbestemmelse og eiendomsrett, samt sosialt ansvar.

Vi ønsker et samfunn bygget på nestekjærlighet, rett og rettferdig forvaltning, fordeling av fellesskapets goder, og frihet under ansvar.

Vi vil samarbeide med alle gode krefter for å finne funksjonelle løsninger i ulike saker.

# 2. **Oppvekst og kultur**

## **2.1 Barnehage**

Biologiske bånd og tilknytning er viktig, og PDK mener derfor at små barn bør få mest mulig tid sammen med sine foreldre mens de er små.

Foreldre bør ha mulighet for å velge om de vil bruke pengene i offentlig barnehage, i privat barnehage, til privat barnepass eller som kontantstøtte. PDK mener altså at pengene bør følge barnet, og at dagens kontantstøtteordning erstattes av en stykkprisordning.

PDK vil:

* At foreldre selv kan ta seg av egne barn dersom de ønsker det
* At private og offentlige barnehager sidestilles
* At kristendom fortsatt skal være en del av barnelærdommen, også i barnehagen
* Det skal være maksimaltid i barnehage

## **2.2 Skole og utdanning**

Sandnes kommune er en raskt voksende kommune med stor tilvekst av innbyggere. Et godt skoletilbud er viktig for alle barn i Sandnes.

**Utdrag fra skolens formålsparagraf (opplæringsloven § 1-1):**

* Opplæringa i skole og lærebedrift skal, i samarbeid og forståing med heimen, opne dører mot verda og framtida og gi elevane og lærlingane historisk og kulturell innsikt og forankring.
* Opplæringa skal byggje på grunnleggjande verdiar i kristen og humanistisk arv og tradisjon, slik som respekt for menneskeverdet og naturen, på åndsfridom, nestekjærleik, tilgjeving, likeverd og solidaritet, verdiar som òg kjem til uttrykk i ulike religionar og livssyn og som er forankra i menneskerettane.
* Opplæringa skal bidra til å utvide kjennskapen til og forståinga av den nasjonale kulturarven og vår felles internasjonale kulturtradisjon.

Skolens formålsparagraf er et viktig dokument, som stiller mange krav til skolen. Et viktig prinsipp i norsk skole, er at skolen er for alle elever. Derfor er både tilpasset opplæring, tidlig

innsats og rett hjelp i rett tid viktig. Det fokuseres også på grunnleggende kristne verdier, kristne tradisjoner, demokrati, nasjonal og internasjonale kulturtradisjon, likestilling og kritisk tenkning.

PDK vil:

* Gi alle elevene i skolen en solid kunnskap om kristendommen og dens betydning for utvikling av vår kultur.
* Elevene må gis en historisk og kulturell innsikt og forankring i tråd med formålsparagrafen. Dette forstår vi slik at kristendommens rolle og innhold må fremheves
* Det er viktig at barn med særskilte behov, enten det er helse, lærevansker eller språk, får et optimalt tilbud når de trenger det
* Tiltak mot mobbing intensiveres og kvalitetssikres
* Lærere må få den etterutdanningen de trenger for å kunne gi barna det tilbudet det er krav om og behov for
* Skolen er viktig for lokalsamfunnet. Skolebyggene skal være åpne om ettermiddagene og om kveldene til fri benyttelse for organisasjoner og lag
* Nærskoleprinsippet beholdes
* Alle skoleveier må trafikksikres
* Retten til å starte og drive private skoler må ivaretas

## **2.3 Kunst, kultur og idrett**

Kunst og kultur er en viktig del av livet. PDK vil legge til rette for at mennesker i alle aldre kan utfolde seg fritt og nyte kunst og kultur i alle former. Idretten er viktig for folkehelsen, det sosiale liv og gir mange glede. PDK vil legge til rette for at flest mulig gis anledning til å være aktive innen idrett og fysisk aktivitet.

PDK vil:

* Det skal legges til rette for også private kunst- og kulturskoler
* Det bygges flere svømmehaller i Sandnes
* Prioritere alkoholfrie arrangement ved tildeling av offentlig støtte
* Vi ønsker et nært samarbeid med frivillige organisasjoner

## **2.4 Kirke**

Alle mennesker, enten man er religiøs eller ikke, har et grunnleggende syn på livet og verden. Det finnes ikke nøytral grunn, vi tar alle med oss den vi er og det vi mener og tror inn i alle livets situasjoner.

PDK vil:

* Alle borgere skal sikres religionsfrihet innenfor norsk lov
* Ganddalen menighet får bygge kirke

# **3. Helse og sosial**

## **3.1 Barnevern**

Biologiske bånd mellom foreldre og barn vektlegges. Barnevernets fremste oppgave er å bistå hjemmet med nødvendige og målrettede tiltak, slik at barnet kan bo hjemme. En god dialog og et godt samspill mellom barnevernet og familien er viktig.

PDK vil:

* Endre fokus fra barnevern til familievern
* Den psykososiale kompetansen blant barnevernsansatte økes
* Stipend til videreutdanning av barnevernsansatte
* Vedtak om omsorgsovertakelse vurderes av en uavhengig part
* Tiltak i hjemmet skal være førsteprioritet
* Flere samvær når et barn bor i fosterhjem, der det er mulig
* Bedre oppfølging av fosterhjem
* Referat fra alle møter med barnevernstjenesten, som ikke er sensitiv og taushetsbelagt

## **3.2 Psykisk helse**

Alle trenger et godt sted å bo, et arbeid å gå til og en meningsfull hverdag. Det er viktig for selvfølelsen å ha myndighet i eget liv, og selv ha mulighet til å påvirke egen livssituasjon.

PDK vil:

* Den syke skal få nødvendig hjelp til selvhjelp; få hjelp til å skaffe seg innsikt i egen helsesituasjon og myndiggjøring i møte med hjelpeapparatet
* Øke brukermedvirkningen – enten av den syke selv eller av pårørende/andre nære
* Kommunale og private psykiske helsetjenester sidestilles
* Det psykiske helsetjenestetilbudet i kommunen må være helhetlig og kreativt og gis i samarbeid med den syke og de pårørende
* Det psykiske helsetjenestetilbudet skal være lett tilgjengelig, smidig og uten ventetid.
* Bedre informasjonsflyt og samarbeid mellom førstelinjetjenesten (kommunen) og andrelinjetjenesten og brukerne
* Kommunale tilskudd til frivillige og brukerstyrte aktivitetstilbud
* Det føres kontroll med at gjeldende lover og regler blir fulgt opp i kommunen.

## **3.3 Rusomsorg og rehabilitering**

Det er avgjørende for rusmisbrukere at de får tilbud om hjelp til avrusing når de selv ønsker hjelp. Ei venteliste kan være et hinder for avrusing, og en forenkling av saksgangen kan hjelpe rusavhengige å få den hjelpen de trenger når de er i stand til å ta imot den.

PDK vil:

* Ha et tilstrekkelig antall avrusingsplasser i landet
* Forenkle saksgangen, slik at personer kommer fort inn
* Sidestille offentlige og private behandlingstilbud
* Gi hjelp til et meningsfullt liv etter avrusing. Praktisk oppfølging som inkluderer egnet bolig, hjelp med bo-evne, en ny sosial setting og jobb.
* Nok boliger; ordningen med rom på hoteller og hospitser avvikles

## **3.4 Eldre**

Alle eldre må få den hjelpen de trenger når de blir for syke og skrøpelige til å klare seg alene hjemme.

PDK vil:

* En verdighetsgaranti med det formål at eldre skal få en riktig og forsvarlig boform ut fra den enkeltes behov og helsetilstand.
* Nok kvalifisert helsepersonell
* Lovfestet rett til sykehjemsplass når man av medisinske årsaker har behov for det
* Rett til enerom på sykehjem
* Ektefeller skal få bo sammen, hvis de ønsker det
* Rett til sykehjemsplass i nærheten av nær familie
* Ha mulighet for å bygge og drive private syke- og aldershjem
* Ett kveldsåpent eldresenter i kommunen, der eldre kan møtes på kveldstid

## **3.5 Innvandring og flyktninger**

Flyktninger som er innvilget asyl i Norge og gitt oppholdstillatelse, bør raskt hjelpes til et meningsfullt liv i Norge som aktive deltakere i det norske samfunnet. Vi ønsker at innvandring skal være økonomisk bærekraftig. Vi ønsker å støtte tiltak som forhindrer fragmentering av samfunnet vårt.

PDK vil:

• Bedre kartlegging av bakgrunnen til de som får opphold i Norge: skolegang og arbeidserfaring. Dette vil gi mulighet for bedre tilpassing av skoletilbud og relevant praksis og jobb.

• Mulighet for å ta grunnskole for de med manglende eller mangelfull grunnskole – de som har ønske og kapasitet til det. Perioden med introduksjonsstønaden forlenges etter søknad.

• Obligatoriske norskprøver og kunnskap om norsk historie, kultur/samfunn og religion.

• Kommunen må bruke mer penger på integreringsarbeid av de som får bosetting i kommunen.

# **4. Byutvikling**

## **4.1 Kommune**

Det er et overordnet mål for PDK å redusere offentlig byråkrati. Saker ønskes løst på lavest mulig nivå, så nær den det gjelder som mulig.

PDK vil:

* Vi sier nei til eiendomsskatt
* Kommunale avgifter holdes så lave som mulig
* Forenkle offentlig sektor, slik at behandlingstid og kostnader reduseres. Ha fokus på brukerens behov.
* La offentlig finansierte tjenester driftes av private (anbud) der det er mulig.
* Innføre svartidsgarantier i offentlig forvaltning.
* Fjerne dokumentavgiften
* Utbygging av Dale

## **4.2 Politi**

Et effektivt og tilstedeværende politi øker tryggheten for folk flest. Politiet må ha nok ressurser til å kunne beskytte befolkningen, forebygge vold og kriminalitet og oppklare forbrytelser.

PDK vil:

* Politistasjonen på Sandnes har døgnåpent.
* Politiet i Sandnes er synlig der folk ferdes på dagtid og nattestid.
* Politiets operative tjenester prioriteres.
* Administrative oppgaver overføres til sivilt personell.

## **4.3 Samferdsel**

PDK vil arbeide for helhetlige og gjennomtenkte løsninger på infrastrukturen. Drift av eksisterende infrastruktur legges ut på anbud.

PDK vil:

* Næringslivet skal ha gode vekstvilkår.
* Investeringer innen samferdsel økes.
* Transportsystemer skal være effektive, trygge og miljøvennlige.
* Antall parkeringsplasser utenfor sykehuset må økes, og bommen ved sykehuset må bort.

## **4.4 Kollektivtransport**

PDK vil arbeide for god tilgjengelighet, helhetlig og rask fremkommelighet og lavere priser.

PDK vil:

* Dobbeltsporet på jernbanen forlenges sørover.
* Kollektivtilbudet forbedres og tilrettelegges slik at flere kan nyttiggjøre seg det. For eksempel ved flere direkteruter fra bydelene til Forus.
* Det skal lønne seg både økonomisk og tidsmessig å reise kollektivt i Sandnes.

## **4.5 Vei og bilhold**

Trygge og hensiktsmessige transportløsninger er nødvendige for både næringsliv og private. Det må legges bedre til rette for Forusområdet, der det er et økende antall arbeidsplasser.

PDK vil:

* Det skal legges vekt på fremkommelighet for privatbiler ved bygging av veier. Nei til stenging av veier som fører til lengre kjøredistanser.
* Bompengefinansiering skal gradvis avvikles. Veibygging skal fullfinansieres av staten.
* Veinettet skal være på plass før utbygging av bolig- og næringsområder. Veinettet fra den nye brannstasjonen og ut til Oalsgaten må prioriteres.
* Tiltak for å fjerne køer på motorveien og på andre hovedveier må intensiveres.
* Skoleveier må sikres.
* Alle veier tilrettelegges for syklister.
* Det arbeides for bygging av bro over Gandsfjorden og tunnel videre til Vatne
* PDK vil beholde den opprinnelige vei traséen Sandnes - Ålgård

## **4.6 Miljø**

Det er viktig å verne om og vedlikeholde kommunens gater, parker og naturområder. En miljøpatrulje bør ha ansvar for kontinuerlig rydding og vedlikehold av kommunale eiendommer.

PDK vil:

* Vann og tjern skal være rene.
* Sjøvannet i havnebassenget skal være rent.
* Lekeplasser skal være trygge og rene for søppel.
* Naturområder skal være rene for søppel.
* Sandvedparken videreutvikles som naturperle.
* Miljøforsøpling påtales og straffes.

## **4.7 Industri og næringsliv**

Det er viktig å se fremover og utvikle et sterkt og konkurransedyktig næringsliv i Sandnes kommune. Små og innovative bedrifter skaper arbeidsplasser, og vi ønsker at disse skal få rammebetingelser som gir grunnlag for vekst. Vi ønsker blant annet et forenklet regelverk som gir mindre papirarbeid.

PDK vil:

* Kommunen skal legge til rette for oppstart av nye bedrifter. Det skal være attraktivt for nye bedrifter å investere
* Søknad om etablering av småbedrifter må forenkles og behandles raskere
* Nok areal for næringslivet

## **4.8 Jordbruk**

Sandnes er blant de største jordbrukskommunene i Rogaland. Mye matjord er nedbygd de siste årene, og denne utviklingen må stoppes.

PDK vil:

* Dyrket mark vernes.
* Gi bonden større frihet til å dyrke mat som markedet ønsker. Det skal legges til rette for et variert jordbruk.
* Stimulere til mer beitebruk, for å hindre gjengroing.
* Opprette regionale beredskapslagre av korn.
* Jord som eksproprieres skal verdsettes likt uansett formål.
* Fjerne lover som hindrer at tomme driftsbygninger kan nyttes til andre formål.
* Opprettholde tilskuddsordninger som stimulerer til matproduksjon
* Privat eiendomsrett til bønder opprettholdes i størst mulig grad
* De som ønsker tilleggsnæring skal støttes

